VEGA præsenterer

**Robyns legekammerat er klar til at skabe magisk dansefest i VEGA**

*Den 2. februar leverer Kindness dansable synthpop-sange, der får Lille VEGA til at syde af eufori.*

Den engelske sangskriver, Alan Bainbridge, bedre kendt som Kindness, vender tilbage til København med sit tredje studiealbum, *Something Like War*. Det udkommer den 6. september.

I marts udgav han første forsmag fra det kommende album. Nummeret hedder ”Cry Everything”, hvor han, endnu en gang, er teamet op med sin gamle ven og samarbejdspartner Robyn. Nummeret er en smuk duet, der lokker lytteren en tur ud på dansegulvet med uptempo beats, sprød perkussion og indlevende vokaler.

Efterfølgende har han udgivet de to, lækre singler ”Lost Without” og ”Hard To Believe”. På albummet finder man et væld af bidrag fra internationale stjerner Robyn, Jazmine Sullivan, Kelela, Seinabo Sey og Sampha.

Kindness har selv produceret albummet, der er en skøn samling af dybsindige popsange, hvor han kigger tilbage på en hektisk fireårig periode mellem det anmelderroste album *Otherness* og det kommende.

*Otherness* blev Kindness store internationale gennembrud. Albummet er indspillet i studier verden over, hvor han på magisk vis implementerer elementer fra afrobeat og disco i et univers af samples og synthesizere.

For den produktive musiker og producer har holdt sig travlt beskæftiget med et utal af projekter, han har bl.a. co-produceret fem sange på Solanges album *A Seat At The Table*, Blood Oranges to album og Robyns seneste album, *Honey*.

**Fakta om koncerten:**

Kindness (UK)

Søndag d. 2. februar kl. 20.00

Lille VEGA, Enghavevej 40, 1674 København V

Billetpris: 175 kr. + gebyr

Billetsalget starter fredag den 9. august kl 11.00 via vega.dk og Ticketmaster